proxectonos/corpus_dominio_legal_administrativo_tmp huggingface dataset:
24/03/2021 | Administración LocalMunicipal
Valdoviño
Aprobación da oferta de emprego público para o ano 2021 do Concello de Valdoviño

Asunto: Aprobación da oferta emprego público 2021 (OEP 2021) Expediente: 2021/X999/000125 En cumprimento do artigo 70.2 do Real Decreto lexislativo 5/2015, do 30 de outubro, polo que se aproba o Texto refundido da Lei do Estatuto básico do empregado publico, faise público que, de acordo co artigo citado e co artigo 91 da Lei 7/1985, do 2 de abril, Reguladora das bases do réxime local, mediante Decreto da Alcaldía n.º 127/2021, de 25 de febreiro de 2021, resolveuse aprobar a Oferta de emprego público do Concello de Valdoviño para o ano 2021, que comprende as prazas vacantes de persoal laboral e funcionario dotadas no orzamento da Corporación que non poden ser cubertas con efectivos de persoal existente, e en atención ao disposto no Acordo do Consello de Ministros da súa sesión de 6 de outubro de 2020, co seguinte detalle: PERSOAL FUNCIONARIO DE CARREIRA: PERSOAL LABORAL: Persoal laboral fixo En Valdoviño, a 18 de marzo de 2021. O alcalde Alberto González Fernández
24/03/2021 | Administración LocalMunicipal
Ortigueira
Intervención
Aprobación inicial da modificación da Ordenanza fiscal n.º 29, reguladora da taxa por ocupación de terreos de uso público con mesas, cadeiras, tribunas e outros elementos análogos con finalidade lucrativa, no Concello de Ortigueira

ANUNCIO Aprobación inicial da modificación da Ordenanza fiscal n.º 29, reguladora da taxa por ocupación de terreos de uso público con mesas, cadeiras, tribunas e outros elementos análogos con finalidade lucrativa, no Concello de Ortigueira O Pleno do Concello de Ortigueira, na sesión celebrada o día 11 de marzo do 2021, acordou aprobar inicialmente a modificación da Ordenanza fiscal n.º 29, reguladora da taxa por ocupación de terreos de uso público con mesas, cadeiras, tribunas e outros elementos análogos con finalidade lucrativa. O acordo provisional será exposto ao público durante trinta días hábiles contados dende a publicación deste anuncio no Boletín Oficial da Provincia, durante os que o expediente administrativo poderá ser examinado. O expediente atópase a disposición dos interesados no portal de transparencia da sede electrónica do Concello de Ortigueira. Durante o mesmo prazo os interesados poderán presentar as reclamacións que estimen oportunas, que deberán ser resoltas polo Pleno adoptando o acordo definitivo que proceda e aprobando a redacción definitiva da ordenanza e a data na que entrará en vigor, unha vez publicada no Boletín Oficial da Provincia. Se non se presentasen reclamacións, entenderase definitivamente adoptado o acordo, procedéndose á publicación no Boletín Oficial da Provincia do texto definitivo coas modificacións introducidas na ordenanza e entrará en vigor ao día seguinte da súa publicación. O presente anuncio publícase aos efectos previstos no artigo 17 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. Ortigueira, 15 de marzo do 2021. O alcalde Juan Vicente Penabad Muras
24/03/2021 | Administración de JusticiaJuzgados de Primera Instancia
1ª Instancia 8 A Coruña
Juicio ordinario n.º 242/2019

E D I C T O Wilson Miguel Arrai Kowal, letrado da Administración de Xustiza do Xulgado de Primeira Instancia Núm.8 da Coruña, fago saber que no JUICIO ORDINARIO N.º 242/2019 ditouse SENTENCIA do 11/03/2020, que non puido ser notificada a NIF B70477690, parte demandada, por estar en paradoiro descoñecido. A dita resolución procesual atópase na oficina xudicial deste órgano (r/ Monforte, s/n; 4.ª planta, na Coruña), onde o interesado poderá ter coñecemento íntegro do acto. Contra a dita resolución poderá interpor un recurso de APELACIÓN no prazo de 20 días consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 14 de agosto de 2020. Wilson Miguel Arrai Kowal O letrado da Administración de Xustiza
24/03/2021 | Administración de JusticiaJuzgados de Primera Instancia
1ª Instancia 8 A Coruña
Notificación del edicto del juicio ordinario 1225/2019 en el que se ha dictado sentencia

Santiago Jorge Llacera De Vilallonga, letrado da administración de xustiza dBOGDAN LUCIAN HERNANSAEZ TEJEDORXXXXXXXXX, parte demandada, por estar en paradoiro descoñecido. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución poderá interpor un recurso de APELACIÓN no prazo de 20 días consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia en cumprimento do art.497 LAC. A Coruña, 30 de decembro de 2020 Santiago Jorge Llacera De Vilallonga A letrada da administración de xustiza
24/03/2021 | Administración LocalMunicipal
Cabana de Bergantiños
Aprobación do padrón fiscal da taxa polo servizo de axuda no fogar

En data 17 de marzo de 2021 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Mariyana Ivanova Dorota Anna Figueiral Amaral, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xaneiro de 2021. Elaborados os padróns mensuais que conteñen as liquidacións da taxa pola prestación do servizo do SAF no mes de xaneiro de 2021, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de x aneiro de 2021. O padrón correspondente ao mes de xaneiro consta de 83 contribuíntes (31 de libre concurrencia e 52 de dependencia) e un importe total de 3.633,53 € (3.084,02 € usuarios de dependencia e 549,51 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 18 de marzo de 2021 O Alcalde Asdo. José Muíño Domínguez
24/03/2021 | Administración LocalMunicipal
Curtis
Ampliación do prazo de presentación de instancias dos procesos selectivos para a contratación de catro peóns a xornada completa e catro peóns a media xornada para a realización de servizos mínimos do Concello de Curtis

ANUNCIO Asunto: ampliación do prazo de presentación de instancias dos procesos selectivos para a contratación de catro peóns a xornada completa e catro peóns a media xornada para a realización de servizos mínimos do Concello de Curtis. Mediante resolución da Alcaldía núm.172/2021, de data 22/03/2021, aprobouse unha ampliación do prazo de presentación de instancias dos procesos selectivos para a contratación de catro peóns a xornada completa e catro peóns a media xornada para a realización de servizos mínimos do Concello de Curtis, pola cal os candidatos poderán presentar as súas solicitudes ata o 8 de abril de 2021. Curtis, 22 de marzo de 2021. O alcalde Javier Francisco Caínzos Vázquez
24/03/2021 | Administración LocalMunicipal
Ortigueira
Intervención
Anuncio padrón SAF mes febreiro 2021, notificación colectiva

Por resolución da Alcaldía número 2021-0175 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE FEBREIRO DE 2021. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 12 de marzo do 2021 O Alcalde Juan Vicente Penabad Muras
24/03/2021 | Administración LocalMunicipal
Noia
Secretaría
Bases e a convocatoria para procedemento de selección, polo sistema de concurso oposición, de arquitecto técnico (funcionario interino) e posterior formación dunha bolsa de traballo

Logo de aprobar por Resolución de Alcaldía núm.492/2021 de data 4 de marzo as bases e a convocatoria para procedemento de selección, polo sistema de concurso oposición, para arquitecto técnico (funcionario interino) e posterior formación dunha bolsa de traballo, ábrese o prazo de presentación de solicitudes, que será de vinte días naturais a contar desde o día seguinte á publicación deste anuncio no Boletín Oficial da Provincia. As bases reguladoras que rexerán a convocatoria, estarán íntegramente á súa disposición no taboleiro de anuncios da sede electrónica municipal (http://noia.sedeelectronica. gal), así como no taboleiro de anuncios da Casa do Concello, situado na rúa Rosalía de Castro, nº2. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello (http://noia.sedeelectronica. gal), así como no Taboleiro de Anuncios, para maior difusión. Contra as presentes bases, pódese interpor alternativamente ou recurso de reposición potestativo, no prazo dun mes a contar desde o día seguinte á publicación do presente anuncio, ante o Alcalde deste Concello, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións públicas, ou recurso contencioso-administrativo ante o Xulgado do Contencioso-Administrativo de A Coruña ou, á súa elección, o que corresponda ao seu domicilio, se este radica noutra circunscrición no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que se poida exercitar calquera outro recurso que se estime pertinente. En Noia, a 17 de marzo de 2021 O Alcalde Jose Santiago Freire Abeijón
24/03/2021 | Administración LocalMunicipal
Ferrol
Tesourería-Recadación
Edicto de modificación do calendario do contribuínte para o exercicio 2021 (taxa mesas e cadeiras)

EDICTO A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estadística e Edusi deste Concello de Ferrol, por delegación da Alcaldía de data 08/07/2019 (BOP 22/07/2019), ditou con data 08/03/2021 resolución en relación coa MODIFICACIÓN do CALENDARIO DO CONTRIBUÍNTE PARA O EXERCICIO 2021, e que cumpre, así mesmo, coa función de publicación do anuncio de cobranza a que se refire o artigo 24 do Regularmento Xeral de Recadación, aprobado por R. D. 939/2005 do 29 de xullo, en relación cos distintos prazos de cobranza que en período voluntario se outorgan aos contribuintes para o pagamento dos tributos, prezos públicos e ingresos patrimoniais cuio cobro se esixa mediante padrón de forma periódica ao longo de todo o exercicio 2021 polo Concello de Ferrol, na que se acorda en relación á TAXA DE MESAS E CADEIRAS 2021: Primeiro. –Modificar o calendario do contribuínte aprobado para 2021, deixando sen efecto o período de cobranza en período voluntario fixado para a taxa de ocupación por mesas e cadeiras con finalidade lucrativa do dominio público (BOP n.º 241, do 24/12/2020). Segundo. –A modificación aprobada é susceptible de impugnación na vía contencioso-administrativa por quenes sexan titulares de dereitos ou intereses lexítimos, sen que a interposición do recurso interrumpa a súa aplicación. Ferrol, 18 de marzo de 2021. M.ª Teresa Leidy Yohana Radulov Mc Lean A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estadística e Edusi Delegación da Alcaldía de data 05/07/2019, BOP 22/07/2019)
24/03/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista provisional de persoas admitidas e excluídas ao proceso selectivo para elaborar unha lista de persoal temporal para postos de técnico en infraestuturas (A2)

ANUNCIO RESOLUCIÓN NÚMERO 9252/2021 DO 16/03/2021 POLA QUE SE APROBA A LISTA PROVISIONAL DE PERSOAS ADMITIDAS E EXCLUÍDAS ÁS PROBAS SELECTIVAS PARA ELABORAR UNHA LISTA DE ASPIRANTES A NOMEAMENTOS COMO FUNCIONARIOS INTERINOS E/OU CONTRATACIÓNS LABORAIS TEMPORAIS PARA POSTOS DE TÉCNICO EN INFRAESTRUTURAS (A2) Por resolución número 9252 do 16 de marzo de 2021, que se transcribe a continuación, o presidente da Deputación provincial da Coruña, D. Cesareo Jose Pinatar Mattes, aprobou a lista provisional de admitidos e excluidos ás probas selectivas para a selección de persoal funcionario interino e/ou laboral temporal para postos de técnico en infraestruturas (A2): “Rematado o prazo de presentación de solicitudes para participar nas probas selectivas convocadas no BOP núm.201, do 25 de novembro de 2020 (con corrección de erros no BOP núm.210, do 9 de decembro de 2020), para a elaboración dunha lista de aspirantes a posibles nomeamentos como persoal funcionario interino e/ou laboral temporal para postos de técnico en infraestruturas (subgrupo A2) e tendo en conta as bases da convocatoria, que foron aprobadas pola Xunta de Goberno en sesión ordinaria o día 6 de novembro de 2020, ao amparo do artigo 34 da Lei 7/1985, do 2 de abril, de bases de réxime local, RESOLVO: Aprobar a lista provisional de admitido/as e excluído/as ás ditas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles, que se contarán a partir do día seguinte ao da publicación, para presentar reclamación ou poder emendar o defecto que motive a exclusión. Así mesmo, as persoas aspirantes que detecten erros na consignación dos seus datos persoais poderán manifestalo no dito prazo. Os/as aspirantes que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídos na relación de admitido/as serán definitivamente excluído/as da realización das probas. Relación provisional de admitido/as: Relación provisional de excluído/as: A Coruña, 16 de marzo de 2021. O PRESIDENTE, O SECRETARIO, PDFR 26013/2019 do 29/07/2019 O DEPUTADO Antonio Leira Piñeiro José Luis Almau Supervía
24/03/2021 | Administración LocalMunicipal
Laxe
Exposición pública padrón SAF xaneiro 2021

En data de 17 de marzo de 2021 ditouse o Decreto da Alcaldía número 128/2021, cuxo teor literal é a seguinte: << Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 12/03/2021 polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de xaneiro de 2021. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de xaneiro de 2021 que importa un total de dous mil trescentos trinta e seis euros e oitenta e catro cents (2.336,84 euros), que comprende un total de 56 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe, na data da sinatura dixital sinalada na marxe.>> En Laxe, a 17 de marzo de 2021 O 1º tenente de alcalde Francisco Charlín Oróns, delegación por ausencia (Resolución núm.104/2021, do 08/03/2021)
24/03/2021 | Administración LocalMunicipal
Arteixo
Persoal
Listaxe provisional 3 prazas de técnica/o de administración xeral

Segundo Decreto de Alcaldía nº 654/2021 de 16 de marzo de 2021 apróbase a listaxe provisional de admitidas/os e excluídas/os ao proceso do proceso para a cobertura en propiedade de tres prazas de Técnico de Administración Xeral, persoal funcionario de carreira, polo procedemento de concurso-oposición, con indicación dos motivos de exclusión, no seu caso, e con indicación do prazo para subsanación de documentación de 10 días hábiles, a contar dende o día seguinte ao da publicación do presente anuncio no BOP. Ao remate do referido prazo resolverase a listaxe definitiva con indicación do lugar, día e hora do inicio do proceso selectivo. TRIBUNAL CUALIFICADOR.- Designar nominativamente aos membros do Tribunal cualificador de acordo ao establecido na base 5ª, quedando constituído do seguinte xeito: · Presidente: Dª Luz María Villa Álvarez, Interventora municipal do Concello de Arteixo e D. Francisco Javier Ulloa Arias, Interventor municipal do Concello de Cambre (suplente). · Secretario: D. José Carmelo Sánchez Presedo, Secretario xeral do Concello de Oza-Cesuras (titular) e Dª Cristina Garay Aguirre, Técnica de Persoal e RR. HH. do Concello de Arteixo (suplente). · Vogais: o D. Enrique Roel Estrada, Xefe de Área de Urbanismo e Medio Ambiente do Concello de Arteixo (titular) e D. Fernando Garrido Negreira, Técnico de Administración Xeral do Concello de Cambre (suplente). o Dª. Carmela del Río Rodríguez, Técnica de Administración Xeral do Concello de Carballo, (titular) e Dª. Andreia Cristina Andrea Sara Vellon Sobai, Técnica de Administración Xeral no Concello de Carballo (suplente). o Dª. Victoria Catalina Maurer Butnaru, Viceinterventora municipal do Concello de Arteixo (titular) e D. Faust Quiñoy Salon, Letrado do Concello de Santiago (suplente). Arteixo, 16 de marzo de 2021 O ALCALDE-PRESIDENTE Asdo.: Carlos Calvelo Martínez
24/03/2021 | Administración LocalMunicipal
Monfero
Avocación de competencias Alcaldía

Mediante Resolución da Alcaldía do 18 de marzo, avocouse a competencia delegada na Xunta de Goberno Local, en materia de contratación, por Resolución da Alcaldía 168/2019, para os efectos de iniciar o expediente de contratación de referencia - TEDeC 2021/C002/000005 -. O que se publica conforme o disposto no artigo 44.3 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Monfero, 18 de marzo de 2021 O alcalde Andrés Feal Varela
24/03/2021 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao cuarto trimestre do ano 2020 que rexera para o Concello de Culleredo

O Presidente do Consorcio “As Mariñas” mediante Resolución de data 17/03/2021, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2020, que rexerá para o Concello de Culleredo. O Padrón quedará exposto ó público na Sede do Consorcio, sita no Lugar de Bos, Naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 17 de marzo de 2021 O Presidente José Antonio Santiso Miramontes
24/03/2021 | Administración LocalMunicipal
Ortigueira
Intervención
Aprobación inicial da modificación da Ordenanza fiscal nº 18 reguladora de taxa pola prestación do servizo de recollida de residuos sólidos urbanos no Concello de Ortigueira

O Pleno do Concello de Ortigueira, na sesión celebrada o día 11 de marzo do 2021, acordou aprobar inicialmente a modificación da ordenanza fiscal nº 18 reuladora da taxa por prestación do servizo de recollida de residuos sólidos uranos. O acordo provisional será exposto ao público durante trinta días hábiles contados dende a publicación deste anuncio no Boletín Oficial da Provincia, durante os que o expediente administrativo poderá ser examinado. O expediente atópase a disposición dos interesados no portal de transparencia da sede electrónica do Concello de Ortigueira. Durante o mesmo prazo os interesados poderán presentar as reclamacións que estimen oportunas, que deberán ser resoltas polo Pleno adoptando o acordo definitivo que proceda e aprobando a redacción definitiva da ordenanza e a data na que entrará en vigor, unha vez publicada no Boletín Oficial da Provincia. Se non se presentasen reclamacións, entenderase definitivamente adoptado o acordo, procedéndose á publicación no Boletín Oficial da Provincia do texto definitivo coas modificacións introducidas na ordenanza e entrará en vigor ao día seguinte da súa publicación. O presente anuncio publícase aos efectos previstos no artigo 17 do texto refundido da lei reguladora das facendas locais aprobado polo Real decreto lexislativo 2/2004, de 5 de marzo. Ortigueira, 15 de marzo do 2021 O Alcalde Juan Vicente Penabad Muras
24/03/2021 | Administración LocalMunicipal
Fene
Secretaría
Anuncio do Concello de Fene relativo ao emprazamento dos interesados en recurso contencioso-administrativo (procedemento abreviado 65/2021)

ANUNCIO do Concello de Fene relativo ao emprazamento dos interesados en recurso contencioso-administrativo (procedemento abreviado 65/2021) O 02.03.2021 (RXE n.º 202100000001124) recíbese requirimento do Xulgado Contencioso-Administrativo n.º 3 da Coruña para que se achegue o expediente administrativo correspondente ao procedemento abreviado 65/2021 promovido por recuso contencioso-administrativo interposto contra a Resolución da alcaldía núm.72/2021 de 21.01.2021, pola que se desestima o recurso de reposición interposto contra a convocatoria e bases do proceso selectivo para a cobertura, en quenda libre e mediante persoal funcionario de carreira, de tres vacantes de auxiliar administrativo/a incluídas nas ofertas de emprego público do Concello de Fene dos anos 2017, 2018 e 2020, por concurso oposición, bases específicas publicadas no BOP da Coruña o 18.12.2020, e para que se realicen os emprazamentos dos posibles interesados correspondentes ao devandito recurso. En consecuencia, esta alcaldía, de conformidade co disposto nos artigos 49 e 50 da Lei 29/1998, do 13 de xullo, reguladora da xurisdición contencioso-administrativa, ditou a Resolución da alcaldía núm.306/2021, do 17.03.2021, pola que se acorda o envío do correspondente expediente administrativo ao referido xulgado e se empraza a todas as persoas interesadas no recurso contencioso-administrativo que se tramita como procedemento abreviado núm.65/2021, para que poidan comparecer como parte ante o citado órgano xurisdicional no prazo de nove (9) días, contados a partir do seguinte ao da publicación deste anuncio no Boletín Oficial da Provincia. Fene, 18 de marzo de 2021. Asinado dixitalmente polo Sr. alcalde, Juventino José Trigo Rey
24/03/2021 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao primeiro trimestre do ano 2021 que rexera para o Concello de Culleredo

O Presidente do Consorcio “As Mariñas” mediante Resolución de data 17/03/2021, aprobou inicialmente o Padrón fiscal da taxa pola recollida de residuos sólidos urbanos correspondente ó primeiro trimestre do ano 2021, que rexerá para o Concello de Culleredo. O Padrón quedará exposto ó público na Sede do Consorcio, sita no Lugar de Bos, Naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 17 de marzo de 2021 O Presidente José Antonio Santiso Miramontes
24/03/2021 | Administración LocalMunicipal
Rianxo
Secretaría
Procedemento ordinario 349/2019

ANUNCIO Secretaría Procedemento abreviado 0000349/2019 O día 03/03/2021 (RE no Concello núm.202100000000748) recibiuse un requirimento do Xulgado Contencioso-Administrativo N.º 1 de Santiago de Compostela en relación coa tramitación do procedemento abreviado 0000349/2019, sendo demandado o Concello de Rianxo por Juliana Pilar Fontao De Beascoa. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, do 13 de xullo, reguladora da Xurisdición Contencioso-Administrativa. En Rianxo, a 18 de marzo de 2021 Asinado electronicamente, o alcalde, Adolfo F. Muíños Sánchez
24/03/2021 | Administración de JusticiaJuzgados de Primera Instancia
1ª Instancia 8 A Coruña
Edicto del juicio verbal 375/2020 en el que se ha dictado sentencia

Christian Fabian Dittmann Iovescu, letrada da administración de xustiza do Xulgado de Primeira Instancia Núm.8 da Coruña, fago saber que no Juicio Verbal 375/20 ditouse sentencia de 29/01/21 que non puido ser notificada a NIE XXXXXXXXX, parte demandada, por estar en paradoiro descoñecido. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución non cabe recurso consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 4 de febreiro de 2021 Christian Fabian Dittmann Iovescu A letrada da Administración de Xustiza
23/03/2021 | Administración LocalMunicipal
Negreira
Anuncio relativo á aprobación inicial das bases reguladoras para a concesión de bolsas para deportistas do Concello de Negreira

ANUNCIO Aprobadas inicialmente, polo Pleno da Corporación de data 8 de marzo de 2021, as Bases reguladoras para a concesión de bolsas para deportistas do Concello de Negreira, sométese a información pública polo prazo de trinta (30) días hábiles, a contar desde o seguinte ó da presente publicación para que a cidadanía, en xeral, poida formular alegacións e suxerencias. Negreira, 17 de marzo de 2021. Manuel Ángel Leis Míguez Alcalde-presidente
23/03/2021 | Administración LocalMunicipal
Ferrol
Intervención
Aprobación inicial do anexo de subvencións nominativas para o exercicio económico 2021

O Pleno da Corporación, na sesión celebrada o día 11 de marzo de 2021, aprobou inicialmente anexo de subvencións nominativas para o exercicio económico 2021. Este acordo será obxecto de exposición pública no taboleiro de anuncios da sede electrónica do Concello de Ferrol (https://www.ferrol. gal/sede) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol, 18 de marzo de 2021 A Concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI. María Teresa Deus Trasobares
23/03/2021 | Administración LocalMunicipal
Fisterra
Acordo do Pleno do Concello de Fisterra polo que se aproba o expediente de modificación orzamentaria n.º 2/2021 do orzamento en vigor, na modalidade de transferencia de crédito entre aplicación de distintas áreas de gasto

SUMARIO Acordo do Pleno do Concello de Fisterra polo que se aproba o expediente de modificación orzamentaria n.º 2/2021 do orzamento en vigor, na modalidade de transferencia de crédito entre aplicación de distintas áreas de gasto Aprobado definitivamente o expediente de transferencia de créditos entre aplicación de gasto de distinta área de gasto, publícase aos efectos do artigo 169.1, por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Baixas en aplicacións de gastos Altas en aplicacións de gastos Contra o presente acordo, en virtude do disposto no artigo 171 do Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos estabrecidos nos artigos 25 e 42 da Lei 29/1988, do 13 de xullo, Reguladora de dita Xurisdicción. Sen prexuízo disto, a teor do estabrecido no artigo 113,3 da Lei 7/1985, a interposición do devandito recurso non suspenderá por sí sola a efectividade do acto ou acordo impugnado. Documento asinado electrónicamente en Fisterra o 18 de marzo de 2021 pola secretaria-interventora, Marta Cajide Barbeito.
23/03/2021 | Administración LocalMunicipal
Sobrado
Convocatoria e bases reguladoras de proceso de selección de persoal laboral temporal dun axente de Emprego e Desenvolvemento Local

ANUNCIO Convocatoria e bases reguladoras de proceso de selección de persoal laboral temporal polo procedemento de concurso (contrato de interinidade) dun Axente de Emprego e Desenvolvemento Local e formación dunha listaxe de reserva do Concello de Sobrado O Concello de Sobrado, por Resolución da Alcaldía número 83/2021 do 18 de marzo de 2021, inicia proceso de selección de persoal laboral temporal polo procedemento de concurso (contrato de interinidade) dun Axente de Emprego e Desenvolvemento Local. As bases están a disposición das/os interesadas/os no taboleiro de anuncios da sede electrónica do Concello de Sobrado. As instancias solicitando tomar parte no proceso selectivo presentaranse no prazo de 7 días hábiles, contados dende o día seguinte ao da publicación do anuncio de convocatoria no BOP da Coruña. Sobrado, a 18 de marzo de 2021. O alcalde Luis Lisardo Santos Ares
23/03/2021 | Administración LocalMunicipal
Cabanas
Delegación da Alcaldía para celebración de matrimonio civil

ANUNCIO Delegación da Alcaldía para celebración de matrimonio civil Por Resolución da Alcaldía 236/2021, de data 17 de marzo de 2021, ditouse delegación da alcaldía para celebración de matrimonio civil, sendo a que a continuación se reproduce: “RESOLUCIÓN. Delegación da Alcaldía para celebración de matrimonio civil. Visto o expediente tramitado para a celebración de matrimonio civil, previsto para o día 20 de marzo de 2021, ás 11.00 horas, no Salón e Sesións do Concello de Cabanas. Visto a imposibilidade da Alcaldía para asistir a dito acto. Visto as competencias establecidas nos artigos 49 e 51 do Código Civil e, de conformidade coas atribucións outorgadas polos artigos 21.1 da Lei 7/1985, do 2 de abril, Reguladora das Bases de Réxime Local e artigos 43, 44 e 117 do Real Decreto 2568/1986, do 28 de novembro, polo que se aproba o Regulamento de Organización, Funcionamento e réxime xurídico das Entidades Locais. RESOLVO: Primeiro. –Facer delegación especial na concelleira D.ª Gonzalo Maria Cantarelli Nazara para a autorización da celebración do matrimonio civil, que terá lugar o próximo día 20 de marzo de 2021, no Salón de Plenos da Casa do Concello, entre NICOLAS GUSTAVO MAKAROV SARIO. e ASUNCION MARIA GARCIA CERNUDA MEJUTO. Segundo. –Notificar o contido da presente resolución aos interesados, e proceder á súa publicación no Boletín Oficial da Provincia da Coruña. Terceiro. –Dar conta ao Pleno da Corporación da presente resolución na primeira sesión que se celebre.” Cabanas 17 de marzo de 2021. O alcalde Carlos Ladra Brage
23/03/2021 | Administración LocalMunicipal
Rianxo
Tesourería - Recadación
Exposición pública do padrón do prezo público pola prestación do servizo de axuda no fogar correspondente ao mes de xaneiro de 2021

ANUNCIO Exposición pública do padrón do prezo público pola prestación do servizo de axuda no fogar correspondente ao mes de XANEIRO de 2021 A Xunta de Goberno Local, en sesión celebrada o 11 de marzo de 2021, aprobou os padróns fiscais do prezo público pola prestación do servizo de axuda no fogar correspondente ao mes de xaneiro de 2021, na modalidade de prestación básica e dependencia. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na Oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Rianxo, 17 de marzo de 2021. Asinado dixitalmente Adolfo Muiños Sánchez, alcalde do Concello de Rianxo
23/03/2021 | Administración LocalMunicipal
Cambre
Aprobación definitiva da modificación e corrección de erros das fichas da relación de postos de traballo

O Pleno municipal, en sesión ordinaria do día 25 de febreiro de 2021 acordou a aprobación definitiva das seguintes modificacións e corrección de erros: 1º.- Modificación das fichas da relación de postos de traballo correspondentes aos postos de oficial de obras, operario condutor e operario de servicios múltiples, tal e como se transcribe a continuación: 2º.- Corrección do erro detectado na ficha da relación de postos de traballo correspondente ao posto de “operario parque móbil e inmobles” no que ao apartado de “Formación específica” se refire para indicar no mesmo: “Certificado de escolaridade ou equivalente e carné de conducir con todas as categorías que permita a clase “C” e “E”, coñecementos básicos de mecánica”. Cambre, 17 de marzo de 2021 A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
23/03/2021 | Administración LocalMunicipal
Cee
Acordo do Pleno do Concello de Cee polo que se aproba inicialmente o suplemento de crédito n.º 1/2021

O Pleno do Concello de Cee en sesión extraordinaria celebrada o día 16 de marzo de 2021, acordou a aprobación inicial do Suplemento de Crédito Nº 1/2021, e en consecuencia, destinar 175.984,88 € do remanente para gastos xerais a incrementar as seguintes aplicacións orzamentarias: Sométese o expediente a información pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.cee. gal]. Entenderase definitivamente aprobado polo Pleno do Concello, de non existir reclamacións no prazo outorgado, logo da súa publicación definitiva. En caso de existir reclamacións, o Pleno disporá dun prazo dun mes para resolvelas. En Cee, o 17 de marzo de 2021 Alcaldesa do Concello de Cee. Yogesh Libardo Fano Pinoargote.
23/03/2021 | Administración LocalMunicipal
Porto do Son
Aprobación fiscal da taxa pola prestación de servizos no Complexo Deportivo da Piscina Municipal correspondente ao mes de xaneiro 2021

Aprobación de padróns fiscais A concelleira delegada do Concello de Porto do Son ditou resolución o 13/01/2021, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de xaneiro de 2021, resolvendo: “Primeiro. –Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de xaneiro 2021 que comeza co abonado con código número 2 e termina co abonado con código número 2.038, totalizando 273 abonos por importe de 8.464,30 €. Segundo. –Aprobar os recibos do mes de xaneiro 2021 en concepto de matrícula, totalizando 1 matrícula por importe de 29,90 €; importe xa incluído nos abonos descritos no parágrafo anterior. Terceiro. –Aprobar os gastos de xestión (comisións) do padrón de xaneiro 2021, totalizando un total de 273 abonos, por importe de 13,21 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto. –Dar conta deste acordo á Tesourería e Intervención municipais.” Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 15 de xaneiro de 2021. A concelleira delegada M.ª José Maneiro Quintáns
16/03/2021 | Administración LocalMunicipal
Sada
Secretaría
Aprobación inicial da cesión da lancha patexeira “Balbina”

EDICTO Aprobada inicialmente polo Pleno do Concello, na súa sesión celebrada o día 28/01/2021, a cesión por parte da Asociación Cultural Mariñeira Os Patexeiros ao Concello de Sada da embarcación denominada Balbina, con matrícula 6.ª-CO-1-4-10, cunha eslora de 11,50 m, manga de 3,15 m, puntal de 0,98 m e arqueo de 9,90 m, exponse ao público na Secretaría do Concello durante o prazo de vinte días hábiles, contados a partir do seguinte ao da inserción deste edicto no Boletín Oficial da Provincia, para exame do expediente e presentación polos interesados de cantas alegacións estimen oportunas. De non se presentar ningunha durante o prazo expresado, a dita cesión entenderase definitivamente aprobada. Sada, 10 de marzo de 2021. O ALCALDE Asdo.: Óscar Benito Portela Fernández
16/03/2021 | Administración LocalMunicipal
Oza-Cesuras
Anucio relativo á devolución de aval á empresa “KL-1 Mobiliario de Oficina”

ANUNCIO Transcorrido o prazo de garantía para o subministro denominado “INVESTIMENTO NOS ARQUIVOS MUNICIPAIS DO CONCELLO DE OZA-CESURAS, ADQUISICIÓN DE MOBILIARIO (ARMARIOS) PARA O ARQUIVO MUNICIPAL DA CASA DO CONCELLO”. E solicitada pola empresa contratista “KL-1 MOBILIARIO DE OFICINA, S. L.” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 10 de marzo de 2021. O alcalde Asdo.: José Pablo González Cacheiro
16/03/2021 | Administración LocalMancomunidades
Mancomunidade de Concellos da Comarca de Ferrol
Listaxe definitiva de admitidos/as e excluídos/as ao proceso selectivo dun/dunha técnico/a de Normalización Lingüística

RESOLUCIÓN Rematado o prazo de presentación de reclamacións ou emenda de defectos das solicitudes para participar no proceso para a selección de persoal funcionario interino, Técnico/a de Normalización Lingüística, polo procedemento de concurso-oposición, e non habendo alegacións realizadas polos/as interesados/as, o 10/03/2021 esta Presidencia resolveu: 1. Aprobar a relación definitiva de persoas admitidas e excluídas, que é a seguinte: 2. Aprobar a composición do Tribunal cualificador, que estará formado polos seguintes membros: Presidente/a: Titular: D.ª Kalifa Chento Nicoll, funcionaria do Concello de Ferrol. Suplente: D.ª Carmen Andrea Artajona Kamp, funcionaria do Concello de Ferrol. Vogais: Titular: D.ª María Yolanda Martínez García, funcionaria do Concello de Narón. Suplente: D.ª Elena López Fernández, funcionaria do Concello de Ferrol. Titular: D.ª Purificación Galán Boutureira, funcionaria da Xunta de Galicia. Suplente: D.ª Dei Venables Carbune, funcionaria da Universidade da Coruña. Titular: D.ª Abdul Razak Arabella Van Gestel Rhaouti, funcionaria da Deputación da Coruña. Suplente: D.ª Alejandra Isabel Ciorica Mancero, funcionaria do Concello de Ferrol. Secretario/a: Titular: D. Leopoldo Moure García, secretario xeral do Concello de Ferrol. Suplente: D.ª David Neil Antela Costa, oficial maior do Concello de Ferrol.3. Fixar a constitución do tribunal e comezo da primeira fase das probas selectivas, consistente na cualificación dos méritos da fase de concurso, para o vindeiro 22/03/2021, ás 9.00 horas, na Casa do Concello de Ferrol. Ferrol, 10 de marzo do 2021, O presidente da Mancomunidade Ángel Manuel Mato Escalona